དེ་ནི་འཇིག་རྟེན་ཆགས་པ་ནས་བཟུང་དཔལ་ཡོན་ལྡན་པའི་མི་རིགས་དང་རྒྱལ་ཁབ་དུ་འབོད་པའི་ཁྱེད་ཅག་གིས་བྲན་གཡོག་སྡུག་ཤོས་དེ་གསར་གཏོད་བྱས་པ་རེད།དེའི་མཇུག་འབྲས་ནི་དེང་སྐབས་ཀྱང་ཨ་རིའི་ནང་དུ་ཡོད་པའི་ང་ཚོའི་མིའི་ཁྲོད་དུ་མཐོང་ཐུབ་ངེས་རེད།དེ་ནི་ང་ཚོ་ཨ་ཧྥེ་རི་ཁའི་ཟུངས་ཁྲག་ལ་སྡང་སེམས་སྐྱེས་ཡོད་པ་རེད།ང་ཚོ་ནི་སྐྱོན་ཆ་ཅན་ཞིག་དང༌།དམན་པ།སྤུས་ཀ་ཞན་པ།རེ་བ་མེད་པ་ཞིག་ཡིན་པའི་ཚོར་སྣང་ཡོད་པ་དང༌།ང་ཚོའི་གནས་སྟངས་སྐྱོ་བ་འདིའི་ནང་ང་ཚོས་རང་ཉིད་ཆེད་དུ་ལས་ཀ་བྱེད་ཀྱི་མེད་པ་རེད།ང་ཚོས་ཁྱེད་ཀྱི་རོགས་སྐྱོར་རེ་འབོད་ཞུ་དུས་ཁྱེད་ཀྱིས་ང་ཚོར་རོགས་རམ་བྱས་མེད་ལ།ང་ཚོས་ཁྱེད་ལ་སློབ་སྟོན་གྱི་རེ་བ་ཞུས་དུས་ཁྱེད་ཀྱིས་ང་ཚོ་ལ་ནོར་འཁྲུལ་ཅན་གྱི་སློབ་སྟོན་གནང་ཡོད་པ་རེད།